Каква е разликата между препаратите за отпушване на канали – традиционни и био?
 Био препаратите за канали (наричат ги още и биоензимни) не са толкова силни колкото химическите. Биоензимните препарати за канали работят ефективно при запушвания с мазнини и хранителни отлагания. Основното им преимущество е, че са направени от чисти природни продукти и не съдържат никакви химикали, киселини и други агресивни химически вещества. Това прави био препаратите за канали напълно безопасни за човешкото здраве. В допълнение, при тях много по-рядко се срещат неприятните остри миризми, които са характерни за химическите препарати за канали, които често се отделят когато препарата направи химическа реакция. Традиционните препарати за отпушване на канали са съставени от силни химически вещества и по тази причина те са ефективни при справянето с по-сериозни запушвания и проблеми с канализационната система. Заради агресивните химически съединения е нужно повишено внимание при употребата на химически препарати за канали. Боравенето с химическите препарати за канали е нужно да става съобразно описаните от техните производители инструкции и добрите практики, свързани с грижата за човешкото здраве и сигурност. На пазара има редица продукти, които използват разяждащи химикали за премахване на запушвания, които са в близост до повърхността на канала.  Тези почистващи средства обикновено идват в течна форма и може да съдържат силно концентрирана белина, луга или калиев хидроксид. Някои препарати за отпушване на канали съдържат два компонента, които се смесват, когато се изливат в канала , създавайки газ, който прониква вътре в блокажа на канала и образува гъста пяна.  Пяната е предназначена за покриване на вътрешността на тръбата и за премахване на веществото, причина за запушването. Химическите препарати за отпушване на канали са много удобни и лесни за използване. 

